# จอมจักรพรรดิหย่งเจิ้น

| *จอมจักรพรรดิหย่งเจิ้น* |
| --- |
| ภาพละครภาษาไทย |
| แม่แบบ:Zhl |
| ประเภท | ละครอิงประวัติศาสตร์ |
| สร้างจาก | *Yongzheng Da Di* โดย Eryue He |
| บทภาพยนตร์โดย | หลิว เหอผิง |
| กำกับโดย | หูเว่ย |
| ดำเนินรายการโดย | หยาง เหว่ยกวง หลิว เหวินหวู คุย เจิ้งฟู่ |
| แสดงนำ | ถัง กัวเฉียง เจียว หวง ซู่ หมิน หวัง หุ่ยฉุน หวัง หุ่ย ตู้ อู้ลู่ เจียง กวงอู่ ตู้ จื่อกัว |
| เพลงเปิด | *De Minxin Zhe De Tianxia* (得民心者得天下) ขับร้องโดย หลิว ฮวน |
| ผู้ประพันธ์เพลง | ซู่ เป่ยตวง |
| ประเทศต้นกำเนิด | จีน |
| ภาษาต้นฉบับ | แมนดาริน |
| จำนวนตอน | 44 |
| การผลิต |
| อำนวยการผลิต | เจ้า ฮัวหยง เจิ้ง เจียหมิง |
| ควบคุมการผลิต | หลิว เหวินหวู เฟิง จี้ ซู่ ปิน หลัว เฮา |
| สถานที่ถ่ายทำ | จีน |
| กำกับภาพ | จื่อ เสี่ยวหมิง จาง ยื่อฟู่ |
| ลำดับภาพ | หลิว เหมียวเหมียว อู๋ เจ้าหลง |
| ระยะเวลา | 45 นาที |
| บริษัทผู้ผลิต | * CCTV
* Changsha TV
* Beijing Tongdao Culture Development
 |
| การเผยแพร่ต้นฉบับ |
| ช่อง | CCTV |
| รายการที่เกี่ยวข้อง |
| * *Kangxi Dynasty*
* *Qianlong Dynasty*
 |

**จอมจักรพรรดิหย่งเจิ้น** (จีน: 雍正王朝; อังกฤษ: *Yongzheng Dynasty*) เป็นละครโทรทัศน์ที่กล่าวถึงพระราชประวัติของจักรพรรดิหย่งเจิ้น นำแสดงโดย ถัง กั๋วเฉียง, เจียว หวง, ซู่ หมิน, หวัง หุ่ยฉุน, หวัง หุ่ย, ตู้ อู้ลู่, เจียง กวงอู่, ตู้ จื่อกัว ออกอากาศทางช่อง 3 แฟมิลี

## เนื้อเรื่องย่อ

ปี ค.ศ. 1722 ราชวงศ์ชิง วันที่ 13 เดือน 11 ปีที่ 61 แห่งรัชกาลจักรพรรดิคังซี ซึ่งทรงครองราชย์ยาวนานถึง 61 ปีได้เสด็จสวรรคต องค์ชายที่ขึ้นครองราชย์สืบต่อจากคังซีนั้นกลับไม่ใช่องค์ชายรองที่ดำรงตำแหน่งรัชทายาทมาเป็นเวลาเกือบสี่สิบปี ไม่ใช่องค์ชายสามผู้ที่มีความรอบรู้ ไม่ใช่องค์ชายแปดผู้ที่มีความสามารถชื่อเสียงเลื่องลือไปทั่ว ไม่ใช่องค์ชายสิบสี่ที่จักรพรรดิคังซีทรงโปรดปรานเป็นที่สุด ทว่ากลับเป็นอิ้นเจิ้นองค์ชายสี่ผู้ซึ่งมีใบหน้าที่เยือกเย็น

หากกล่าวถึงชื่อเสียงของอิ้นเจิ้นองค์ชายสี่นั้นไม่ค่อยสู้ดีเท่าใดนัก เพราะเมื่อครั้งบรรเทาทุกข์ที่เจียนหนัน อิ้นเจิ้นเป็นหัวแรงใหญ่ที่ปลุกระดมชาวบ้านให้ก่อเรื่องขึ้น โดยเป็นผู้วางแผนนำเงินจำนวนสองล้านกว่าตำลึงจากกระเป๋าของขุนนางและเศรษฐีท้องถิ่น ติดตามทวงหนี้ของท้องพระคลัง บีบบังคับขุนนางเก่าแก่ต้องผูกคอตายตาม ๆ กัน นอกจากนี้ยังทำให้องค์ชายทั้งหลายต่างต้องพากันขายทรัพย์สินที่มีอยู่อีกด้วย

คดีใส่ร้ายของกรมอาญา อิ้นเจิ้นเป็นผู้ที่เสี้ยมให้องค์ชายแปดและองค์ชายทั้งหลายแตกคอกัน

อิ้นเจิ้นยืมมือเหนียนเกิงเหยากวาดล้างเมืองเจียงเซี่ย เพียงคืนเดียวฆ่าคนถึงเจ็ดร้อยกว่าชีวิต

แต่ทว่า อิ้นเจิ้นก็เป็นคนหนึ่งที่เข้าใจถึงความเป็นอยู่ของพสกนิกรเป็นอย่างดี โดยตระหนักดีถึงพระเมตตาของจักรพรรดิคังซีที่มีต่อพสกนิกร แต่ในความคิดของอิ้นเจิ้นแล้วเพื่อความยิ่งใหญ่ของต้าชิงจำเป็นต้องกำจัดการทุจริตให้สิ้น นอกจากนี้ อิ้นเจิ้นยังเป็นผู้ที่มีความรอบรู้ทางธรรม ปรัชญาเมธีทั้งหลาย ตลอดจนการรู้จักใช้คนอีกด้วย

หลังจากที่อิ้นเจิ้นขึ้นครองราชย์แล้วได้ฉลองพระนามใหม่ว่า**หย่งเจิ้น** ราชกิจที่พระองค์ทรงกระทำเป็นสิ่งแรกคือริบทรัพย์ขุนนางที่ฉ้อราษฎร์บังหลวงกว่าแปดสิบคนเป็นของหลวง จนเป็นชนวนให้เกิดคดี

นั่วหมิ่นที่ซันซีขึ้น นอกจากนี้หย่งเจิ้นทรงปรับปรุงราชสำนักใหม่โดยรับคนที่มีความรู้ความสามารถเข้ามารับใช้ราชสำนัก กำจัดขุนนางที่ฉ้อราษฎร์บังหลวงให้สิ้นซาก เมื่อครั้งที่ซีเป่ยประสบภัยธรรมชาติและต้องการกำลังทหารจำนวนมาก หย่งเจิ้นได้ทรงยึดทรัพย์ขุนนางที่ฉ้อราษฎร์บังหลวงแล้วนำเงินจำนวนนี้ให้ความช่วยเหลือที่ซีเป่ย

หย่งเจิ้นทรงใช้การบริหารบ้านเมืองแบบใหม่ โดยได้รับความช่วยเหลือจากองค์ชายสิบสามโค่นอ๋องแปด ไม่เพียงเท่านี้พระองค์ยังทรงพระทัยเด็ดเดี่ยวสังหารโอรสของพระองค์เองอีกด้วย

ราชสำนักใหม่ถูกก่อตั้งขึ้นมาด้วยความยากลำบาก แต่กระนั้นก็ตามทำให้บ้านเมืองเจริญรุ่งเรือง เงินทองเต็มท้องพระคลัง ภาระที่พสกนิกรต้องแบกรับก็พลอยบรรเทาลง

ปี ค.ศ. 1735 วันที่ 22 เดือน 8 ปีที่ 13 แห่งรัชกาลหย่งเจิ้น ประวัติศาสตร์จีนจารึกถึงหย่งเจิ้นกษัตริย์ที่ทรงตรากตรำมาตลอดพระชนม์ชีพของพระองค์เสด็จสวรรคต ณ ที่ประทับงานของพระองค์เอง

## นักแสดงนำ

* ถัง กั๋วเฉียง รับบท องค์ชายหย่งเจิ้น
* เจียว หวง รับบท จักรพรรดิคังซี
* ซู่ หมิน รับบท องค์ชายแปด (หยินเริง)
* หวัง หุ่ยฉุน รับบท องค์ชายสอง (หยินซื่อ)
* หวัง หุ่ย รับบท องค์ชายสิบสาม (หยินเซียง)
* ตู้ อู้ลู่ รับบท จาง ถิงอู่
* เจียง กวงอู่ รับบท รัชทายาทหงจื้อ
* ตู้ จื่อกัว รับบท เนียน เกิงเหนา

## อ้างอิง

## แหล่งข้อมูลอื่น

* *จอมจักรพรรดิหย่งเจิ้น* ที่อินเทอร์เน็ตมูวีเดตาเบส